Kalifornijski volonteri pomažu učenicima
Volonterska akcija započeta pre 14 godina u Los Andjelesu danas transformiše živote učenika u zajednicama širom Kalifornije. 
Ovo nije obična bašta. Učenica petog razreda Grejs Lajd znala je da je ovo mesto sasvim različito čim ga je videla To je rezultat rada učenika, roditelja i stanovnika tog kraja. Svake godine, tokom „Velike nedelje“, oni pridodaju nešto novo ovom prostoru sa baštom u Školi Kartej centra. Prošle godine očevi učenika su izgradili kokošinjac. Ove godine volonteri podižu nastrešnicu koja će služiti da štiti od sunca. Bašta služi i kao učionica na otvorenom. Glavni hortikulturista Herb Makleder ovde podučava prvi časove iz prirodnih nauka. Mnogi učenici su iz imigrantskih porodica i engleski nije njihov maternji jezik. Ova bašta ne samo da im je pomogla da prošire rečnik, već je i da poprave ocene iz prirodnih nauka. Te praktične aktivnosti ponekad znače i – jesti hranu iz bašte, kaže učenik 6. razreda Majkl Karter „ Tereza Dal je jedan od roditelja koji su prvi došli na ideju o bašti. Medjutim, ona kaže da to ne bi bilo moguće bez volontera za „Veliku nedelju“. Svrha ovogodišnje volonterske akcije je upravo da se stvori osećaj zajednice. To je šansa da se ljudi različitog društvenoekonomskog porekla i kultura udruže i rade ka zajedničkom cilju. Znoj i rad u bašti donose plodove učenicima ove škole.